ਮਾਲਵਾਹਕ ਸਮੁੰਦਰੀ ਜਹਾਜ਼

ਇੱਕ '''ਮਾਲ ਸਮੁੰਦਰੀ ਜਹਾਜ਼''' ਜਾਂ ਮਾਲਵਾਹਕ ਸਮੁੰਦਰੀ ਜਹਾਜ਼ ਇੱਕ ਵਪਾਰਕ ਜਹਾਜ਼ ਹੁੰਦਾ ਹੈ ਜੋ ਮਾਲ, ਸਮਾਨ ਅਤੇ ਸਮੱਗਰੀ ਨੂੰ ਇੱਕ ਬੰਦਰਗਾਹ ਤੋਂ ਦੂਜੀ ਬੰਦਰਗਾਹ ਤੱਕ ਲੈ ਕੇ ਜਾਂਦਾ ਹੈ। ਹਰ ਸਾਲ ਹਜ਼ਾਰਾਂ ਮਾਲਵਾਹਕ ਜਹਾਜ਼ ਵਿਸ਼ਵ ਦੇ ਮਹਾਂਸਾਗਰਾਂ ਵਿੱਚ ਚੱਲਦੇ ਹਨ, ਜੋ ਅੰਤਰਰਾਸ਼ਟਰੀ ਵਪਾਰ ਵਿੱਚ ਵੱਡਾ ਯੋਗਦਾਨ ਪਾਉਂਦੇ ਹਨ। ਮਾਲਵਾਹਕ ਸਮੁੰਦਰੀ ਜਹਾਜ਼ ਵਿਸ਼ੇਸ਼ ਤੌਰ ਉੱਪਰ ਮਾਲ ਢੋਣ ਲਈ ਡਿਜ਼ਾਈਨ ਕੀਤੇ ਜਾਂਦੇ ਹਨ। ਇਹ ਅਕਸਰ ਲਦਾਈ-ਉਤਰਾਈ ਲਈ  ਕ੍ਰੇਨਾਂ‌ ਅਤੇ ਹੋਰ ਮਸ਼ੀਨਾਂ ਨਾਲ ਲੈਸ ਹੁੰਦੇ ਹਨ। ਇਹ ਹਰ ਅਕਾਰ ਵਿੱਚ ਮਿਲਦੇ ਹਨ। ਅੱਜਕਲ੍ਹ ਇਹ ਲਗਭਗ ਸਟੀਲ ਦੇ ਬਣੇ ਹੁੰਦੇ ਹਨ। ਕੰਡਮ ਕੀਤੇ ਜਾਣ ਤੋਂ ਪਹਿਲਾਂ ਇਹ ਤਕਰੀਬਨ 25 ਤੋਂ 30 ਸਾਲ ਤੱਕ ਚੱਲਦੇ ਹਨ।